સુરતના રેગિંગ કેસમાં સંડોવાયેલા પાંચ વિદ્યાર્થીઓમાંથી બે વિદ્યાર્થીઓને એક વર્ષ માટે સસ્પેન્ડ કરી દેવામાં આવ્યા છે, જ્યારે ત્રણ વિદ્યાર્થીઓને ડી-ગ્રેડ કરવામાં આવ્યા છે. એન્ટી રેગિંગ કમિટીની બેઠકમાં આ પ્રકારનો નિર્ણય લેવામાં આવ્યા હતો. નોધનીય છેકે, સુરતની એસવીએનઆઇટીમાં ફાઇવ યર ઇન્ટિગ્રેટેડ કોર્સના પ્રથમ વર્ષમાં અભ્યાસ કરતા જુનિયર વિદ્યાર્થીને તમાચો મારવામાં આવ્યો હતો, વાળ કાપવામાં આવ્યા હતા અને સિગારેટ પિવડાવવામાં આવી હતી, જેમાં પાંચ સિનિયર વિદ્યાર્થી સામેલ હતા, જેમની વિરુદ્ધ પોલીસ ફરિયાદ થતા પોલીસે તેમની ધરપકડ કરી હતી, જ્યારે બીજી તરફ સંસ્થા કક્ષાની પ્રક્રિયા હાથ ધરાઇ હતી, જેમાં વિદ્યાર્થીઓને સજાની જાહેરાત કરવામાં આવી હતી.